Univerzitetna založba Univerze v Mariboru
Univerzitetna založba Univerze v Mariboru je sodoben akademski založnik, ki podpira izdajateljsko dejavnost univerze ter skrbi za široko dostopnost znanstvenih in strokovnih del. Letno izda približno 100 publikacij in 15 znanstvenih revij, publikacijam pa dodeljuje DOI številke. Kot odprtodostopni založnik sodeluje s številnimi priznanimi domačimi in mednarodnimi partnerji ter prispeva k večji vidnosti znanja v globalnem prostoru.
Razkrita svila: Katalog svilnih zgodb. Publikacija projekta ARACNE raziskuje evropsko dediščino svilogojstva in svilarstva kot preplet inovativnosti, trajnosti in kulturne povezanosti. Poudarja, kako so pridelava in predelava svile skozi zgodovino povezovale tehnologijo, agronomijo, biologijo in ekonomijo, hkrati pa oblikovale družbene, kulturne in arhitekturne prakse. Publikacija dokumentira zgodovino svilogojstva in svilarstva v sedmih evropskih državah (Italija, Slovenija, Francija, Grčija, Španija, Bolgarija, Gruzija) z uporabo časovnic, kart, opisov zgodovine reje sviloprejk in pridelave murv ter predstavitvijo ključnih kulturnih in raziskovalnih institucij. Publikacija izpostavlja pomen svilogojstva in svilarstva pri oblikovanju naravne in kulturne krajine ter družbenih praks, hkrati pa poudarja njuno vlogo pri razvoju in ohranjanju trajnostnih pristopov pridelave. Posebno pozornost namenja tudi sodobni revitalizaciji te dediščine in njenim aktualnim aplikacijam. Med najpomembnejšimi akterji, ki jih izpostavlja drugi del kataloga, so raziskovalni laboratoriji, izobraževalne institucije, muzeji, rejci in drugi posamezniki ter organizacije, ki ohranjajo, razvijajo in popularizirajo evropsko dediščino svile.
Univerza v Mariboru, Fakulteta za elektrotehniko, računalništvo in informatiko
Avtorske pravice (c) 2026 Univerza v Mariboru, Univerzitetna založba https://creativecommons.org/licenses/by-nc-nd/4.0/
Bruno Hartman in njegovo kulturno poslanstvo
Znanstveno monografijo, ki smo jo naslovili Bruno Hart­man in njegovo kulturno poslanstvo, je vzpodbudila 100-letnica rojstva literarnega in gledališkega zgodovinarja, bibliotekarja, dramaturga in prevajalca izr. prof. dr. Bruna Hartmana (1924–2011), ki je bil tudi zaslužni član Slo-venske matice. Njegova življenjska pot je bila razgibana, polna novih spoznanj in usmerjena strokovno, znanstveno in kulturno. Monografija predstavlja Hartmanovo vlogo na različnih področjih (od izobraževanja in znanosti do kulture), na katerih je zapustil neizbrisljivo sled. Prispevki prinašajo strokovna spoznanja o njegovem delu. Rojeni Celjan je bil po študiju književnosti južnoslovanskih narodov, slovenskega jezika, francoščine in primerjalne književnosti na ljubljanski univerzi profesor na učiteljišču in gimnaziji v Murski Soboti, nato je poučeval na mariborskem učiteljišču. Pritegnilo ga je gledališče, najprej ljubljanska Drama, mariborsko gledališče in še Slovensko ljudsko gledališče v Celju. Za tem je nadvse uspešno vodil Študijsko knjižnico v Mariboru, kasneje Univerzitetno knjižnico Maribor vse do svoje upokojitve leta 1989.
Avtorske pravice (c) 2026 Univerza v Mariboru, Univerzitetna založba https://creativecommons.org/licenses/by-sa/4.0/
Ameriško združenje geografov (AAG) – posebna skupina za kvalitativno raziskovanje (QRSG), mini konferenca, zbornik povzetkov. Publikacija z naslovom Vztrajamo na svojih stališčih predstavlja zbornik povzetkov za mini konferenco Posebne skupine za kvalitativno raziskovanje Ameriškega združenja geografov (AAG). Prispevki obravnavajo vlogo kvalitativnih metod v humani geografiji v času politične negotovosti, družbenih neenakosti in institucionalnih izzivov. Posamezne sekcije obravnavajo teme, kot so izvajanje raziskav v spreminjajočih se političnih okoljih, poučevanje kvalitativnih metod v zahtevnih razmerah ter razvoj odzivnih in etičnih pristopov k raziskovanju in pedagogiki. Avtorji razmišljajo o vprašanjih moči, pozicionalnosti raziskovalca, dostopa do terena, sodelovanja s skupnostjo ter etičnih odgovornosti raziskovalcev. Skupaj prispevki poudarjajo pomen odnosnega, na vrednotah temelječega in družbeno angažiranega kvalitativnega raziskovanja. Publikacija izpostavlja, kako lahko kvalitativne geografske raziskave ostanejo metodološko stroge in inovativne ter hkrati prispevajo k bolj pravični, vključujoči in odporni prihodnosti.
Univerza v Mariboru, Filozofska fakulteta
Avtorske pravice (c) 2026 Univerza v Mariboru, Univerzitetna založba https://creativecommons.org/licenses/by/4.0/
50 let Univerze v Mariboru: Pol stoletja znanja in raziskovanja. Znanstvena monografija, ki je nastala ob pomembnem jubileju Univerze v Mariboru, predstavlja različne vidike njenega ustanavljanja, organiziranja in razvoja ter tako celostno oriše polstoletno pot druge največje slovenske univerze. Preplet odločilnih preteklih dogodkov, pomenljivih razmer sedanjega časa in optimističen pogled v prihodnost se smiselno zaokrožajo v enajstih poglavjih. Podrobneje je osvetljeno obdobje prizadevanj za ustanovitev univerze, ob tem pa so predstavljene tudi pravne podlage za njen obstoj in organiziranost. Obravnavan je prostorski razvoj Univerze v Mariboru v kontekstu družbenih, političnih in urbanističnih dejavnikov. Izpostavljen je kadrovski razvoj in trendi gibanja zaposlenih po posameznih obdobjih. Predstavljena je izobraževalna dejavnost ter širok nabor študijskih programov, ki se izvajajo skladno s potrebami okolja. Analizirana so znanstvena področja in raziskovalne dejavnosti, preverjena je znanstvena učinkovitost in konkurenčnost Univerze v Mariboru, poudarjena je tudi tradicija na umetniškem področju. Monografija se nadalje posveča študentom in njihovi aktivni vlogi v univerzitetnem okolju. Preučuje vidike sodelovanja Univerze v Mariboru v mednarodnem prostoru in izpostavlja krepitev internacionalizacije. Raziskan je trajnostni razvoj Univerze v Mariboru v sklopu prizadevanj za dolgoročno konkurenčnost, podan pa je tudi razvojni pogled na nivoju evropske integracije, vseživljenjskega učenja, digitalizacije in zelenega prehoda. Monografija z vsem navedenim predstavlja pomemben uvid v petdesetletni obstoj Univerze v Mariboru in nudi dragocene podatke o njeni rasti, prodornosti in uveljavitvi v širšem akademskem prostoru.
Avtorske pravice (c) 2026 Univerza v Mariboru, Univerzitetna založba https://creativecommons.org/licenses/by-nc-sa/4.0/
45th International Conference on Organizational Science Development
45. mednarodno konferenco o razvoju organizacijskih znanosti: Organizacija in dolgoživa družba, zbornik konference. Spremembe v demografski strukturi prebivalstva, družbeni in gospodarski razvoj ter spremembe v družbi nasploh vodijo v spremenjene okoliščine delovanja posameznika in družbe tudi v organizacijskih vedah. V vseh organizacijah je spremljanje notranjega in zunanjega okolja za sledenje priložnosti in nevarnosti nuja in praktično del vsakdana. Prilagoditve v organizacijah, ki jih narekujejo spremembe starostne strukture družbe, zahtevajo celovito soočanje z izzivi na številnih aspektih delovanja organizacij. Starost je del posameznika, seveda pa tudi družbe nasploh. Sinergija med starostnimi skupinami je tako kot v širši družbi, potrebna tudi v organizacijah. Organizacije predstavljajo preplet posameznikov, v katerem se skozi medsebojna razmerja oblikujejo in uresničujejo skupni cilji. Ob upoštevanju, da je preplet ne samo vsebinski, temveč vključuje tudi individualne karakteristike posameznika v skupini, se potreba po novih dognanjih in raziskovanju v tem kontekstu kaže kot skupna realnost sodobnih organizacij. V smeri letošnje 45. konference o razvoju organizacijskih znanosti z naslovom »Organizacija in dolgoživa družba« spodbujamo sodelovanje akademskega okolja in gospodarstva, pri gradnji mostov sinergije, ki izhajajo iz razumevanja pomena dolgožive družbe. Stebri letošnje konference naj bodo izhodišče ter priložnost, da se ustvarja novo znanje, ki bo imelo mesto tako v znanstvenem kot tudi v aplikativnem prostoru. Usmerjeni so v razumevanje zunanjega okolja organizacij, trga dela, kakovostnega, zdravega in varnega okolja organizacij, poudarka na medgeneracijskem povezovanju v okviru organizacij, komunikacijski in tehnološki povezljivosti ne glede na starost in prilagoditev, potrebnih za oblikovanje okolja, ki je in bo prijazno za vse, ne glede na starost. Čeravno nas tehnologija v marsičem navidezno odmika od naših socialnih stikov, pa je na drugi strani ves čas priložnost, da jo uporabimo v smeri, ki ustvarja socialno sinergijo. Sploh v kontekstu dolgožive družbe, gre za ustvarjanje zavedanja organizacij in posameznikov, da je osveščenost ter informiranost o novostih nuja vseh nas. Človek in organizacija bosta namreč prepletena ves čas, zato naj bodo spremembe usmerjene v soočanje z izzivi ter ustvarjanje družbenega dobrega.
Univerza v Mariboru, Fakulteta za organizacijske vede
Skripta pri predmetu Osnove analize za študente smeri Izobraževalna matematika na študijskem programu Predmetni učitelj
Pričujoča skripta predstavlja študijsko gradivo pri predmetu Osnove analize, ki ga v prvem letniku poslušajo študenti smeri Izobraževalna matematika v okviru enovitega magistrskega študijskega programa Predmetni učitelj na Fakulteti za naravoslovje in matematiko Univerze v Mariboru. Skripta je nastala v okviru priprav na predavanja pri omenjenem predmetu in je namenjena sistematični obravnavi temeljnih pojmov matematične analize. V prvem poglavju je podan eden izmed možnih načinov vpeljave realnih števil, pri čemer so obravnavani aksiomi urejenega komutativnega obsega (urejenega polja), supremum in infimum, Dedekindov aksiom ter konstrukcija realnih števil (vključno z Dedekindovimi rezi), poglavje pa se zaključi s kompleksnimi števili. Drugo poglavje obravnava številska zaporedja in vrste, posebna pozornost pa je namenjena tudi vpeljavi potence z realnim eksponentom. Tretje poglavje je posvečeno zveznosti in limitam realnih funkcij ene realne spremenljivke, pri čemer so obravnavana tudi stekališča množic, leve in desne limite ter limite v neskončnosti in neskončne limite.
Univerza v Mariboru, Fakulteta za naravoslovje in matematiko
ROSUS 2026 - Računalniška obdelava slik in njena uporaba v Sloveniji 2026
ROSUS 2026 – Računalniška obdelava slik in njena uporaba v Sloveniji 2026 je strokovna računalniška konferenca, ki jo od leta 2006 naprej vsako leto organizira Inštitut za računalništvo, Fakulteta za elektrotehniko, računalništvo in informatiko, Univerze v Mariboru. Konferenca povezuje strokovnjake in raziskovalce s področij digitalne obdelave slik in strojnega vida z uporabniki tega znanja, pri čemer uporabniki prihajajo iz raznovrstnih industrijskih okolij, biomedicine, športa, zabavništva in sorodnih področij. Zbornik konference ROSUS 2026 združuje strokovne prispevke več avtorjev, od tega dve vabljeni predavanji ter več demonstracijskih prispevkov. Prispevki podajajo najnovejše dosežke slovenskih strokovnjakov s področij digitalne obdelave slik in strojnega vida, osvetljujejo pa tudi trende in novosti na omenjenih strokovnih področjih. Velik poudarek prispevkov je na promoviranju ekonomske koristnosti aplikacij računalniške obdelave slik in vida v slovenskem prostoru. Takšne računalniške aplikacije zaradi visoke natančnosti, robustnosti in izjemnih hitrosti pri obdelovanju informacij nudijo namreč nove priložnosti za uveljavitev na trgu visokih tehnologij.
Korporativno obveščanje bi lahko predstavljalo orodje povečanega ozaveščanja sodobnih organizacij, ki želijo poslovati varno, predvsem z vidika globalnega poslovanja, ob upoštevanju tveganj na trgu, pa tudi priložnosti lastnega konkurenčnega razvoja. Kot orodje za obvladovanje izzivov in nadgradnjo poslovanja z vidika konkurenčnosti in varnosti na trgu predstavlja samo zavedanje o nujnosti korporativne varnosti v sodobnem globalnem poslovanju neizogiben korak h konkurenčnemu in varnemu globalnemu poslovanju, z zavedanjem zunanjih tveganj, izkoriščanjem lastnih prednosti in poznavanjem značilnosti trga. Na splošno korporativna obveščevalna dejavnost izboljšuje delovanje organizacij, pridobiva konkurenčno prednost, obvladuje tveganja, ščiti celotno organizacijo, omogoča hitrejše in bolj celovite odločitve ter zagotavlja trajnostni razvoj organizacije.
Univerza v Mariboru, Fakulteta za varnostne vede
Odprti podatki kot pospeševalec družbenih, okoljskih in gospodarskih inovacij – priložnosti in izzivi
Znanstvena monografija Odprti podatki kot spodbujevalec družbenih, okoljskih in gospodarskih inovacij – priložnosti in izzivi ponuja celovit in interdisciplinaren vpogled v razvoj, upravljanje in uporabo odprtih podatkov javnega sektorja ter njihove učinke v gospodarstvu. V osmih vsebinsko povezanih poglavjih avtorji obravnavajo pravne in upravljavske okvire odprtih podatkov, mednarodne in nacionalne trende, vprašanja kakovosti podatkov ter vlogo odprtih podatkov pri spodbujanju inovacij. Poseben poudarek je namenjen razvoju metodologij za kvalitativno vrednotenje odprtih podatkov ter merjenje zrelosti podjetij za uporabo le-teh. Monografija združuje teoretične temelje, empirične analize in praktična orodja ter ponuja pomembna izhodišča za raziskovalce, oblikovalce politik, upravljavce podatkov in podjetja, ki želijo razumeti in učinkoviteje izkoristiti potencial odprtih podatkov za trajnostni in inovacijski razvoj družbe.
Vodnik skozi anatomsko terminologijo, Ductio per terminologiam anatomicam / Vodnič kroz anatomsku terminologiju, Ductio per terminologiam anatomicam
Ilustrirani štirijezični (slovenščina, srbščina, latinščina in grščina) slovar anatomskih terminov z etimološko razlago anatomskih izrazov, ki so navedeni v mednarodni anatomski nomenklaturi ima namen narediti učenje anatomije bolj razumljivo in zanimivo. Ilustrovani četvorojezični (slovenački, srpski, latinski i grčki) rečnik anatomskih termina sa etimološkim tumačenjem anatomskih termina koji su navedeni u međunarodnoj anatomskoj nomenklaturi ima za cilj da anatomiju učini razumljivijom i zanimljivom za učenje.
Univerza v Mariboru, Medicinska fakulteta
ilustrirani štirijezični terminološki slovar
ilustrovani četvorojezični terminološki rečnik
Avtorske pravice (c) 2026 Univerza v Mariboru, Univerzitetna založba
Sodobni pristopi v kadrovskem managementu in izobraževanju
Znanstvena monografija obravnava sodobne pristope v kadrovskem managementu, ki se osredotočajo na trajnostno upravljanje zaposlenih in digitalizacijo kadrovskih procesov. V ospredje postavlja izzive staranja delovne sile, absentizma, zdravja zaposlenih ter usklajevanja poklicnega in zasebnega življenja kot ključne elemente dolgoročnega delovanja organizacij. Poseben poudarek namenja vlogi organizacijske kulture, komuniciranja in kritičnega razmišljanja v času digitalizacije in umetne inteligence. Hkrati obravnava inovativne pristope v izobraževanju, kot so uporaba umetne inteligence, igrifikacija ter odgovorna raba digitalnih medijev, pri čemer umetna inteligenca nastopa kot pomembna podpora kadrovskim in izobraževalnim procesom, ne pa kot nadomestilo za človekovo presojo.
Preprečevanje in obvladovanje kroničnih nenalezljivih bolezni
Učbenik na sodoben in pregleden način pojasni, zakaj so kronične nenalezljive bolezni eden osrednjih izzivov sodobnega zdravstva ter kako jih lahko učinkovito preprečujemo in dolgoročno obvladujemo. Po uvodnem poglavju sledijo vsebinsko zaokrožena poglavja o preventivi; od zdravega življenjskega sloga in determinant zdravja do organizacije preventivnih dejavnosti na primarni ravni ter na sekundarni in terciarni ravni. Poseben poudarek je na procesih, ki v praksi odločajo o uspehu obravnave, kot so soočanje z boleznijo, sprememba vedenja, motivacijski intervjuju, zdravstvena pismenost, opolnomočenje, adherenca ter integrirana in kontinuirana obravnava. V nadaljevanju so predstavljene najpogostejše ovire zdravega življenjskega sloga, in sicer nezdrava prehrana, telesna nedejavnost, kajenje, alkohol, stres in razvade. Zaključno poglavje ponuja poglobljen pregled najpogostejših kroničnih nenalezljivih bolezni, kot so sladkorna bolezen tipa 2, srčno-žilna obolenja, arterijska hipertenzija, srčno popuščanje, KOPB, astma, debelost, kronična ledvična bolei, depresija in multimorbidnost s pomembnim poudarkom na vplivu na posameznika ter potrebi po celostni in interdisciplinarni obravnavi.
Univerza v Mariboru, Fakulteta za zdravstvene vede
Potopisno pripovedništvo za turizem in znamčenje mest
Znanstvena monografija prispeva k profesionalizaciji potopisnega pripovedništva. Njen pristop vzpostavlja novo povezavo med turizmom in znamčenjem mest, ki bo spodbudila nove potopisce in blogerje k premišljenemu ustvarjanju visokokakovostnih vsebin. Knjiga ponazarja, da je literarno potopisno pripovedništvo raziskovalni proces, ki ga lahko avtor – raziskovalec uporabi v prostorih, kjer nastaja vrednost. Raziskovalni proces to vrednost izlušči, shrani in posreduje, hkrati pa piscu služi kot orodje za poglobljeno raziskovanje prostora. Potopisno pripovedništvo kot raziskovanje je predstavljeno kot metodološka praksa, ki se je raziskovalci lahko naučijo in jo uporabijo pri svojih projektih tako v akademskem kot v komercialnem kontekstu znamčenja mest. Pregledani so primeri literarnega potopisnega pripovedništva iz raziskovalnih projektov avtorjev, njihove učinke pa dodatno osvetljujejo nadaljnje analize. Znanstvena monografija vsebuje tudi raziskovalne ugotovitve o urbanih prostorih, pridobljene s to novo metodo, ki služijo kot dokaz učinkovitosti pristopa. V nekaterih primerih so ugotovitve združene v narativno besedilo, ki v literarni obliki prispeva nova spoznanja.
Univerza v Mariboru, Fakulteta za turizem
Mastering Sustainability in Supply Chains
Upravljanje trajnostnosti v oskrbovalnih verigah. Visokošolski učbenik " Upravljanje trajnostnosti v oskrbovalnih verigah" je celovit vodnik, namenjen podpiranju trajnostnosti in ozelenitve logsitičnih procesov. Poudarek je na modernih pristopih in konceptih varovanja okolja in minimiranja okoljskih vplivov s sočasnim povečevanjem dodane vrenosti in produktivnosti, uporabi orodij za okoljsko presojo in vzpostavitvi krožnih oskrbovalnih verig. Interdisciplinarni pristop združuje znanja iz več področij – okoljski management, okolju prijazno oblikovanje izdelka, ogljični odtis, zelena logistika, energetska oskrba in aplikacijo uporabnih znanj tudi na področja izven logistike in oskrbovalnih verig. Bralci so opremljeni s praktičnimi znanji in veščinami za izboljšanje trajnostnosti in produktivnosti ter preglednosti posameznih procesov. Učbenik pokriva teme, kot so: 1) Podnebne spremembe; 2) Okoljska presoja – ogljični odtis; 3) Okoljska presoja LCA; 4) Krožno gospodarstvo; 5) Trajnostna energetska samooskrba in 6) Ekodizajn. Celotna vsebina je usmerjena v krepitev trajnostnih kompetenc, ki so ključne za zeleni prehod logističnih podjetij in večanje odpornosti oskrbovalnih verig.
Univerza v Mariboru, Fakulteta za logistiko
Interdisciplinary and Applied Konwledge for Green and Digital Logistics Processes
Interdisciplinarna in uporabna znanja za zelene in digitalne logistične procese. Visokošolski učbenik "Interdisciplinarna in uporabna znanja za zelene in digitalne logistične procese" je celovit vodnik, namenjen podpiranju trajnostnih in digitalnih pristopov v logistiki. Poudarek je na zmanjševanju okoljskega vpliva logističnih procesov ter izboljšanju njihove učinkovitosti s pomočjo uporabe različnih podpornih mehanizmov. Interdisciplinarni pristop združuje znanja iz več področij, kar omogoča celovito razumevanje sodobne logistike in aplikacijo uporabnih znanj tudi na področja izven logistike. Bralci so opremljeni s praktičnimi znanji in veščinami za izboljšanje učinkovitosti in trajnosti posameznih procesov. Učbenik pokriva teme, kot so vodenje in komunikacija, poslovno odločanje na podlagi podatkov, informacijska in računalniška pismenost, pomen promocijskih videovsebin, organizacija trajnostnih potovanj, trajnostna mobilnost ter logistika razpršenega hotela. Celotna vsebina je usmerjena v krepitev kompetenc, ki so ključne za uspešno upravljanje sodobnih logističnih izzivov.
Preje in pletiva je sodobno zasnovano učno gradivo, ki študentom in strokovnjakom s področja inženirskega načrtovanja tekstilij ponuja osnove razumevanja odvisnosti med tehnologijo in strukturo končnih tekstilnih proizvodov (prej in pletiv). Zapiski predavanj sistematično obravnavajo delitev, strukturo in funkcionalne lastnosti prej in pletiv ter konvencionalne in sodobne tehnološke postopke predenja (prstansko, prstansko kompaktno, siro/solo, open-end, samovijno, ovijalno, adhezivno) ter pletenja (kulirno, snutkovno). Poseben poudarek je na vrednotenju funkcionanih lastnostih prej in pletiv, ki so ključne za načrtovanje kakovostnih tekstilnih proizvodov. Gradivo je deloma ilustrirano, pregledno strukturirano in podkrepljeno z aktualnimi viri, kar omogoča lažje razumevanje principov tehnoloških postopkov in povezav med strukturo in uporabnostjo tekstilij. Namenjeno je študentom tehničnih smeri, oblikovalcem tekstilij in oblačil, raziskovalcem in vsem, ki jih zanima razvoj inovativnih, trajnostnih in tehnično dovršenih tekstilnih proizvodov. Predstavlja nepogrešljiv vir temeljnega znanja za vse, ki želijo razumeti uveljavljene in sodobne trende v tekstilni industriji.
Univerza v Mariboru, Fakulteta za strojništvo
konvencionalni in sodobni postopki predenja in pletenja
Podjetniška demografija in potencial starejših podjetnikov
Slovenski podjetniški observatorij 2025 prinaša celovito analizo podjetniške demografije ter podjetništva starejših v Sloveniji. V prvem delu raziskave smo proučili ključne demografske značilnosti slovenskih podjetij, vključno z njihovim številom, velikostjo, prihodki, stroški dela in dodano vrednostjo, razčlenjeno po dejavnostih, regijah in velikostnih razredih. Drugi del raziskave je bil namenjen poglobljeni obravnavi podjetništva v zrelejših življenjskih fazah, pri čemer smo se osredotočili na starejše podjetnike (zlasti 55+) in na vlogo, ki jo imajo v podjetniški aktivnosti, stabilnosti podjetij in ustvarjanju delovnih mest. Analizirali smo značilnosti in dinamiko starejših podjetnikov, njihove motive, izzive in specifične potrebe, zlasti v povezavi z ohranjanjem karierne aktivnosti, prilagajanjem spremembam ter načrtovanjem prenosa podjetij. Na podlagi ugotovitev smo oblikovali strateške usmeritve in predloge ukrepov za pod porno okolje in oblikovalce politik v Sloveniji.
Slovenski podjetniški observatorij / Slovenian Entrepreneurship Observatory
Univerza v Mariboru, Ekonomsko-poslovna fakulteta
Deepfakes, Democracy, and the Ethics of Synthetic Media
Umetni videoposnetki, demokracija in etika sintetične vsebine: Zbrano delo projekta SOLARIS. Monografija predstavlja interdisciplinarno sintezo raziskovalnih ugotovitev evropskega projekta SOLARIS, ki sistematično obravnava fenomen tehnologij za ustvarjanje umetnih digitalnih vsebin kot strukturne grožnje demokratičnim institucijam. Osem poglavij integrira tehnološke, psihometrične, semiotične, pravne in politološke perspektive ter empirično analizira tako epistemske tveganja kot potencialne pozitivne aplikacije sintetičnih medijev. Avtorji kritično preučujejo arhitekturo generativnih nevronskih mrež, mehanizme viralne propagacije dezinformacij v digitalnih omrežjih ter kognitivne in afektivne dejavnike zaznane verodostojnosti vsebin, ki jih generira umetna inteligenca. Monografija identificira vpliv ustvarjanje umetnih digitalnih vsebin na volilno integriteto, epistemsko erozijo javnega diskurza ter asimetrične učinke na marginalizirane populacije. Kritična evalvacija evropskih regulatornih instrumentov (AI Act, DSA) vodi k formulaciji inovativnih priporočil za sistemsko odpornost demokratičnih procesov. Raziskava prav tako dokumentira pozitivne implementacije sintetičnih medijev v pedagoških, kulturno-dokumentacijskih in civic engagement kontekstih. Publikacija je namenjena predvsem raziskovalni skupnosti, oblikovalcem politik, medijskim strokovnjakom ter tehnološkim akterjem.
Vodnik skozi postopke pri analizi ankete s statističnim programom SPSS
Publikacija Vodnik skozi postopke pri analizi ankete s statističnim programom SPSS – 1. del je praktično naravnan učni pripomoček, namenjen začetnim uporabnikom statističnega programa SPSS. Osredotoča se na prve, pogosto spregledane korake raziskovalnega procesa, ki potekajo še pred samo analizo podatkov: razumevanje statističnih enot in spremenljivk, načrtovanje raziskave, oblikovanje anketnega vprašalnika ter pripravo podatkovne datoteke. Bralca korak za korakom vodi skozi sestavo ankete, kodiranje in urejanje spremenljivk, uvoz in organizacijo podatkov ter osnovne funkcionalnosti okolja. Poseben poudarek namenja jasnim razlagam, preglednim primerom in praktičnim nasvetom, ki bralcu pomagajo vzpostaviti zanesljivo podatkovno osnovo za nadaljnje statistične analize. Publikacija je zasnovana kot praktičen pripomoček za uporabnike, ki pri delu s podatki potrebujejo jasna in uporabna navodila za uporabo programa SPSS.
Kakovost življenja v spreminjajočem se svetu: prostorski, družbeni in okoljski vidiki iz Maribora in širše okolice. Sodobno družbo zaznamujejo vse hitrejše in medsebojno prepletene globalne spremembe, vključno s tehnološkim razvojem, okoljskimi pritiski in družbenimi procesi, ki nenehno preoblikujejo vsakdanje življenje in prostor. Posledično postaja kakovost življenja v znanstvenih razpravah vse pomembnejši raziskovalni koncept..Znanstvena monografija kakovost življenja obravnava celostno, skozi preplet prostorskih, družbenih in okoljskih vidikov, z empirično zasnovo, ki temelji na raznolikih študijah primerov iz Maribora in širšega evropskega prostora. Posebna vrednost monografije je v mednarodnem in sodelovalnem značaju, saj združuje prispevke študentov in raziskovalcev iz različnih disciplin in držav, kar odraža sodobne raziskovalne pristope in bogati razumevanje kakovosti življenja kot večrazsežnostne tematike.Prispevki v monografiji odražajo metodološko raznolikost, uporabo kombinacije kvalitativnih in kvantitativnih pristopov, delo na terenu, prostorske analize in kartografske prikaze. . Monografija kot celota ponuja pomemben prispevek k preučevanju srednje velikih mest, regionalne geografije in kakovosti življenja, hkrati pa ima tudi izrazito pedagoško in aplikativno vrednost za nadaljnje raziskave ter oblikovanje politik.
Od filozofije poučevanja do poučevanja filozofije
Znanstvena monografija je posvečena upokojenemu izrednemu profesorju za filozofijo na Univerzi v Mariboru Rudiju Kotniku. Na začetku imamo prispevek slavljenca, ki služi kot motivacija ostalim prispevkom. Vsebinsko je monografija razdeljena na tri sklope, ki sledijo njegovi pedagoški in raziskovalni vnemi, da uberemo celosten in družbeno odgovoren pristop pri iskanju odgovorov na vprašanja Zakaj? Kaj? Kako?. V prvem sklopu se avtorice in avtorji ukvarjajo z razlogi, namenom in upravičenostjo poučevanja in učenja filozofije. Poudarjajo transformativno moč filozofije, ki presega kritično mišljenje, saj vodi k spreminjanju izobraževanja, posameznika/sebe in sveta. Filozofija naj bi razvijala spoznavne vrline (pogum, vedoželjnost, odprta miselna naravnanost …) ter spodbujala pluralizem in kozmopolitizem. V drugem sklopu so zajeta raziskovanja odgovorov na vprašanji, kaj je poučevanje in učenje filozofije ter kaj učiti in poučevati. Osredotočajo se na samo opredelitev ter vsebino poučevanja in učenja filozofije. V zadnjem, tretjem sklopu razprav avtorice in avtorji obravnavajo vprašanje, kako poučevati filozofijo. Skupna točka so elementi metod, ki temeljijo na sodelovanju, medsebojnem spoštovanju in dialogu. Poudarjajo, da je poučevanje in učenje filozofije hkrati tudi njeno ustvarjanje.
Avtorske pravice (c) 2025 Univerza v Mariboru, Univerzitetna založba https://creativecommons.org/licenses/by/4.0/
Perspektiven einer Zeitschrift am Beispiel des Tirnauer Wochenblatts (1869–1918)
Die Monografie bietet unterschiedliche linguistische Analysen von Texten aus der deutsch-ungarischen Zeitung Tirnauer Wochenblatt (1869–1918), mit einem Schwerpunkt auf Ausgaben kurz vor der Jahrhundertwende. Diese zeitliche Fokussierung lässt sich durch die Sprachpolitik und das Aufkommen des Volksnationalismus erklären – sowohl in Tyrnau im heutigen Gebiet der Slowakei, dem Erscheinungsort der Zeitung, als auch im weiteren Kontext der Monarchie, einer Zeit, in der ein erstarktes Bürgertum als Zielgruppe des Wochenblattes eine zentrale gesellschaftliche Rolle einnimmt. Dabei wird das Tirnauer Wochenblatt aus verschiedenen Perspektiven beleuchtet: sowohl in seiner inneren Gestaltung als auch in seiner Rolle im zeitgenössischen Kontext. Mit den Analysen wird die Zeitung teilweise im Kontext der deutschsprachigen Minderheit und der deutschen Presse zu jener Zeit in der Slowakei verortet. Im ersten Teil wird untersucht, in welchem Maße und auf welche Weise die Zeitung die Erziehungsdiskurse der Zeit widerspiegelt, familiäre Leitbilder präsentiert und geschlechtsspezifische Rollenmodelle in Familie und Gesellschaft behandelt. In diesem Zusammenhang führt die Monografie eine Reihe exemplarischer qualitativer Analysen durch, die die Perspektive des Wertesystems der bürgerlichen Gesellschaft einbeziehen. Im zweiten Teil wird eine Rubrik der Zeitung analysiert, die Nachrichten aus verschiedenen Regionen der Monarchie präsentiert. Dabei wird aus der Perspektive der Textsortenentwicklung in der Presse des 19. Jahrhunderts die Textsorte Nachricht problematisiert und der Nachrichtenkorpus anschließend anhand von zehn verschiedenen Parametern quantitativ untersucht. Es folgt ein Vergleich mit Texten aus derselben Rubrik, die Informationen aus aller Welt vermitteln, sowie eine Fraktalanalyse der Texte selbst. Ergänzt wird diese Untersuchung durch einen Vergleich mit Texten gleicher Funktion aus demselben Zeitraum in der Marburger Zeitung (1862–1945). Im dritten Teil der Monografie wird eine korpusbasierte Analyse von Ethnonymen vorgestellt, die in der ungarischen Beilage derselben Zeitung zum Vorschein kamen. Diese Ethnonyme spiegeln nicht nur die politischen Spannungen jener Zeit in der Monarchie wider, sondern formen zugleich sprachlich ein konsistentes Werte- und Deutungssystem, das eine Perspektive auf die nationalen und kulturellen Dynamiken des damaligen Raumes und der damaligen Zeit eröffnet. Raziskovalni pogledi na tednik Tirnauer Wochenblatt (1869 – 1918). Monografija ponuja različne jezikoslovne analize besedil iz nemško-madžarskega tednika Tirnauer Wochenblatt (1869–1918), in sicer s poudarkom na izdajah, objavljenih tik pred prelomom stoletja. Ta časovna omejitev je vzporedna z jezikovno politiko in vzponom vernakularnega nacionalizma – tako v Trnavi, ki leži na današnjem Slovaškem in je bila kraj izhajanja tednika, kot tudi v širšem kontekstu monarhije, torej v času, ko je meščanstvo kot ciljno bralstvo tednika igralo osrednjo družbeno vlogo. Tednik Tirnauer Wochenblatt je obravnavan z različnih perspektiv: tako glede njegove notranje zasnove kot njegove vloge v sodobnem kontekstu. Z različnimi analize tednik umeščamo v kontekst nemško govoreče manjšine in nemškega časopisja na Slovaškem tistega časa. V prvem delu raziskujemo, v kolikšni meri in na kakšne načine tednik odraža vzgojne diskurze obdobja, predstavlja družinske vzornike ter obravnava spolno specifične modele vlog v družini in družbi. V tem okviru prinaša monografija niz vzorčnih kvalitativnih analiz, ki vključujejo perspektivo vrednostnega sistema meščanske družbe. V drugem delu analiziramo časopisno rubriko, ki prinaša novice iz različnih regij monarhije in ki jo s perspektive razvoja besedilnih vrst v časopisju 19. stoletja lahko uvrščamo med novice. Temu sledi kvantitativna analiza korpusa teh novic po desetih različnih parametrih. Sledi primerjava z besedili iz iste rubrike, ki posredujejo informacije z vsega sveta, ter fraktalna analiza samih besedil. Raziskava je dodatno dopolnjena s primerjavo z besedili identične funkcije iz istega obdobja v časopisu Marburger Zeitung (1862–1945). Tretji del monografije predstavlja korpusno analizo etnonimov, ki se pojavljajo v madžarski prilogi istega časopisa. Ti etnonimi ne odražajo zgolj političnih napetosti tistega obdobja v monarhiji, temveč tudi jezikovno oblikujejo dosleden vrednostni in interpretativni sistem, ki odpira pogled na nacionalne in kulturne dinamike takratnega prostora in časa.
Avtorske pravice (c) 2025 Univerza v Mariboru, Univerzitetna založba https://creativecommons.org/licenses/by-nc-sa/4.0/
Znanstvena monografija Izzivi managementa talentov obravnava ključne vidike razvoja in upravljanja s talenti v sodobnih organizacijah. Avtorji skozi sedem poglavij osvetlijo povezanost med trudom, talentom, osebnostnimi lastnostmi, timskim delom, staranjem zaposlenih in validacijo kadrovskih orodij. Publikacija povezuje psihološke, organizacijske in vodstvene pristope ter prikazuje, kako lahko organizacije oblikujejo lastne strategije razvoja in zadrževanja talentov. Namen monografije je spodbuditi razmislek o pomenu človeškega kapitala za dolgoročno uspešnost, družbeno odgovornost in inovativnost organizacij. Delo je rezultat sodelovanja šestnajstih avtorjev iz različnih akademskih in raziskovalnih okolij ter predstavlja pomemben prispevek k razvoju teorije in prakse managementa talentov.
Izboljšanje podjetniške poti. Znanstvena monografija Improving Entrepreneurial Journey (Izboljšanje podjetniške poti) združuje raziskovalne prispevke desetih avtorjev, ki obravnavajo sodobne pristope k razvoju podjetniških ekosistemov v srednje- in jugovzhodnoevropskem prostoru. Publikacija temelji na raziskovalni pobudi Improving Entrepreneurial Journey Initiative (IEJI), ki povezuje akademsko raziskovanje, podjetniško prakso in trajnostno naravnan razvoj. V poglavjih so predstavljene teme, kot so psihološki vidiki podjetništva, vloga mentorstva, podpornih mehanizmov in inkubatorjev ter primeri dobrih praks iz Slovenije, Črne gore in Madžarske. Monografija prispeva k razumevanju podjetništva kot kompleksnega družbenega pojava, ki združuje osebne, organizacijske in sistemske dimenzije ter spodbuja oblikovanje odpornih, vključujočih in trajnostno usmerjenih podjetniških ekosistemov.
Sorte vinske trte v tradicionalnih vinogradih na slovenskem Štajerskem
Jedro tega dela o ampelografiji se osredotoča na opis (»grafijo«) vseh trt (»ampelov«) Slovenske Štajerske, pri čemer jih skrbno kategorizira glede na stopnjo zgodovinske razširjenosti ali redkosti, vse do dragocenih avtohtonih divjih trt. Njen rezultat pa je seveda zelo koristen za raznoliko bralstvo, ki zajema predvsem vinogradnike, študente, trsničarje, enologe, vinogradniške tehnike, žlahtnitelje, raziskovalce, zgodovinarje in amaterje!
Univerza v Mariboru, Fakulteta za kmetijstvo in biosistemske vede
Predšolski otroci se po sposobnostih, znanju in spretnostih med seboj razlikujejo, njihov razvoj pa poteka različno intenzivno na posameznih področjih. Zgodnje naslavljanje področij nadarjenosti je pomembno, da se lahko ustvarijo pogoji, ki otrokom omogočajo čim boljši razvoj. Okolje, v katerem otroci odraščajo, igra pomembno vlogo, saj jih stimulira v intelektualnem, družbenem in gibalnem razvoju. Poseben poudarek je na ustvarjalnosti, ki se najpogosteje izraža skozi umetnost, gibanje in igro. Sodobni pristopi v predšolski vzgoji vključujejo tudi uporabo informacijsko-komunikacijskih tehnologij, ki pri otrocih razvijajo računalniško mišljenje. V tem obdobju je treba zagotoviti ustrezne izzive in podporo odraslih potencialno nadarjenim otrokom. Z ustrezno usmeritvijo in pedagoškimi pristopi otroci dosežejo svoj potencial.
Univerza v Mariboru, Pedagoška fakulteta
Avtorske pravice (c) 2025 Univerza v Mariboru, Univerzitetna založba https://creativecommons.org/licenses/by-nc/4.0/
Izboljševanje podjetniške izkušnje s pomočjo podpornega okolja v Ljubljanski urbani regiji
Monografija “Izboljševanje podjetniške izkušnje s pomočjo podpornega okolja v Ljubljanski urbani regiji” združuje pet poglavij, ki analitično obravnavajo ključne dimenzije lokalnega podjetniškega ekosistema: strateške pristope RRA LUR, kadrovske in mentorsko-izobraževalne programe, pravne mehanizme, tehnološko podporo MSP, zaznave digitalne transformacije agencije. Na podlagi empiričnih podatkov in poglobljenih intervjujev so oblikovani konkretni predlogi za nadgradnjo obstoječih sistemov podpore, s čimer se krepi inovativnost, prilagodljivost in trajnostni razvoj podjetniškega okolja v regiji.
Research Methods – Data Analysis Techniques
Metode raziskovanja – Metode analize podatkov. Publikacija Research Methods – Data Analysis Techniques je namenjena študentom magistrskega programa Ekonomija in poslovne vede, smer Data Science in Business. Ponuja sistematičen in praktično naravnan vpogled v uporabo kvantitativnih metod in statističnih analiz z uporabo programa SPSS. Gradivo povezuje teoretične osnove z aplikativnimi primeri iz gospodarstva ter spodbuja razvoj podatkovne pismenosti in analitičnega razmišljanja. Vključuje vsebine, kot so deskriptivna statistika, vzorčenje, normalna porazdelitev, parametrični in neparametrični testi, regresijska in faktorska analiza, analiza časovnih vrst, diskriminantna analiza ter Monte Carlo simulacija. Publikacija študentom omogoča pridobitev konkretnih raziskovalnih in analitičnih spretnosti, ki so ključne za razumevanje sodobnih podatkovnih izzivov in sprejemanje utemeljenih odločitev v poslovnem okolju.
Publikacija »Povezani v znanju ustvarjamo prihodnost« predstavlja Univerzo v Mariboru kot sodoben, povezan in napreden akademski prostor, ki uresničuje vizijo postati globalno prepoznaven inovacijski ekosistem, v katerem študenti in zaposleni z radostjo ustvarjajo. Predstavljene so vse fakultete, ki s svojimi inovativnimi študijskimi programi, sodobnimi metodami poučevanja in povezovanjem z gospodarstvom sooblikujejo prebojne raziskovalne in strokovne dosežke. Publikacija izpostavlja tudi strokovno delovanje članic na različnih področjih znanosti, umetnosti in tehnologije ter njihov prispevek k razvoju družbe, poudarja, da naši diplomanti, puščajo pečat v znanosti, kulturi, gospodarstvu in športu, ter aktivnosti, s katerimi univerza krepi trajnostni razvoj in družbeno odgovornost. Poleg fakultet so predstavljeni tudi Študentski domovi Univerze v Mariboru in Univerzitetna knjižnica Maribor (UKM), kot pomembna stebra študijskega in raziskovalnega okolja. Z začetkom študijskega leta 2025/2026 pa se univerzi kot pridruženi članici pridružujeta tudi Zdravstveni dom dr. Adolfa Drolca Maribor in Univerzitetni klinični center Maribor, kar še dodatno krepi njeno povezovanje med izobraževanjem, znanostjo in prakso.
inovativno izobraževanje in raziskovanje
trajnostni razvoj in družbena odgovornost
Znanstvena monografija Jezik ob meji in na meji predstavlja sociolingvistični pogled na prekmurski slovenski knjižni jezik, porabsko narečje, leksikografijo in jezikovno krajino Porabja. Knjiga je razdeljena na tri poglavja: (1) Jezik ob meji, (2) Jezik v slovarjih in (3) Jezik na meji. V prvem poglavju je prikazan razvoj prekmurskega knjižnega jezika od začetkov evangeličanskega slovstva in razvoja katoliške pismenosti do nastanka Pavlove slovnice prekmurskega slovenskega jezika. V drugem poglavju so zbrani prispevki o leksikografiji, o slovarju govora Gornjega Senika, velikem madžarsko‑slovenskem slovarju in o slovenskih zemljepisnih poimenovanjih v Porabju ter širši okolici. Tretje poglavje prinaša sociolingvistične razprave o jezikovnem načrtovanju, jezikovni krajini in stanju materinščine (prek‑ mursko narečje, porabski govor) v Porabju. Osrednje spoznanje monografije Jezik ob meji in na meji je, da se je slovenski jezik ob Rabi do začetka 20. stoletja razvijal skupaj in sočasno s prekmurščino. Ustvarjalci tega območja so pomembno prispevali k razvoju in ohranjanju prekmurščine. Porabščina je danes jezik sporazumevanja med starejšimi govorci, zato potrebuje več pozornosti in strokovne podpore, če želimo, da bo ostala vitalna in obstala v prostoru ob Rabi.